**KRAJEVNA SKUPNOST DORNBERK**

Številka: 6/2023

Datum: 29.6.2023

**Z A P I S N I K**

5. seje Krajevne skupnosti Dornberk, ki je potekala dne 29.6.2023 v prostorih OŠ Dornberk s pričetkom ob 19:30 uri.

Sejo je skladno s 13.členom Odloka o krajevnih skupnostih v Mestni občini Nova Gorica vodil Janko Harej, predsednik sveta krajevne skupnosti.

Zapisnik je vodila Davorina Mrevlje.

Prisotni: Janko Harej, Davorina Mrevlje, Tatjana Šinigoj, Rajko Gregorič, Sandi Slejko in Mitja Cotič.

Opravičeno odsotni: Simon Justin.

Dnevni red:

1. potrditev zapisnika 5. seje,
2. izvedba del v okolici sedeža KS,
3. odločitev o izvedbi prenove zaloškega igrišča,
4. odstranitev drevesa pred učiteljskim domom,
5. odločitev o sofinanciranju glasbenih večerov Tabor,
6. sofinanciranje postavitve ogledala na Prešernovi ulici,
7. informacije o poteku projektov,
8. razno.

Ad. 1) Potrditev zapisnika prejšnje seje

Sklep: Zapisnik 5.seje sveta KS z dne 25.5.2023 se sprejme.

Ad. 2) izvedba del v okolici sedeža KS

Na preteklih sejah smo se dogovorili za ureditev nadstreška za kolesa pri stavbi KS Dornberk. Dela so bila odložena zaradi slabega vremena.

Sklep: Predvidena izvedba del se odloži na konec meseca julija (predvidena izvedba po 20.7.2022).

Ad. 3) odločitev o izvedbi prenove zaloškega igrišča

S strani družbe Kolektor CGP d.o.o. smo prejeli izboljšano ponudbo za sanacijo razpok in barvanje talnih označb na športnem igrišču v Zaloščah (ponudba priloga dokumentacije). Rok za izvršitev del je 15.10.2023.

Sklep: ponudba družbe se sprejme, izda se naročilnica za izvedbo del.

Ad. 4) odstranitev drevesa pred »učiteljskim domom«

S strani stanovalcev je bila na KS naslovljena zahteva, da se uredi odstranitev posušenega drevesa pred učiteljskim domom. V razpravi je bilo ugotovljeno, da ne razpolagamo z zadostnimi informacijami, na čigavem zemljišču se drevo nahaja oz. ali je to v pristojnosti ureditve s strani upravnika večstanovanjske stavbe.

Sklep: Do naslednje seje se zagotovijo dodatne informacije in o zahtevi ponovno odločamo.

Ad. 5) odločitev o sofinanciranju glasbenih večerov Tabor

S strani organizatorjev glasbenih večerov Tabor je bila na KS naslovljena prošnja po sofinanciranju dogodkov. Člani sveta so se seznanili, da je KS v preteklih letih sofinancirala dogodke.

Sklep: KS sofinancira pogostitev nastopajočih.

Ad. 6) sofinanciranje postavitve ogledala na Prešernovi ulici

Družba Kolektor CGP d.o.o. je na pobudo krajana izdala ponudbo za postavitev prometnega ogledala pri izvozu na Prešernovo ulico. Krajan zaproša KS za financiranje postavitve ogledala. V razpravi je bilo ugotovljeno, da postavitev ogledala v največji meri služi krajanu, zato se KS ne strinja s financiranjem v celoti.

Sklep: KS sofinancira postavitev ogledala glede na to, če je krajan pripravljen sodelovati pri izvedbi del v okolici KS Dornberk.

Ad. 7) informacije o poteku projektov

Predsednik KS je udeležence seznanil s trenutnim stanjem na projektih tj. obnove portala pokopališča Dornberk, ureditve brežine potoka na Saksidu, poteka priprave dokumentacije za prenos lastništva objekta Kampo in usklajevanja glede dostopne poti Ograda.

Člani sveta KS smo prejeli na vpogled nadgradnjo spletne strani KS Dornberk, vsebinski sklopi so pripravljeni glede na podane predloge, trenutne vsebine so neažurne oz. vzorčne. Člani so naprošeni, da morebitne predloge glede dopolnitev pošljejo čim prej.

Ad 8) razno: /

Seja je bila zaključena ob 20:20.

Zapisala: Predsednik sveta KS:

Davorina Mrevlje Janko Harej